
Bartangin kieli 


Bartangin kieli on Pamirin ylängöllä puhuttava iranilainen kieli. 

Kieli on saanut nimensä Tadzikistaniin kuuluvalla Vuoristo-Badahsanin autonomisella alueella sijaitsevasta 
Bartangin vuoristolaaksosta, jossa sen puhujat etupäässä asuvat. Vuonna 1954 suurin osa bartangilaisista 
siirrettiin Dzilikuliin, mutta myöhemmin he palasivat takaisin. Osa on muuttanut Pandziin. 
Väestönlaskennoissa bartangin puhujia ei ole rekisteröity. Heitä arvioidaan olevan noin 2 500 henkeä. 

Bartangi kuuluu sugnanilais-rusanilaisiin kieliin, jotka yhdessä jazguljamin kanssa muodostavat 
itäiranilaisten kielten pohjoispamirilaisen ryhmän. Pamirin muiden iranilaisten kielten kanssa se luetaan 
myös pamirilaisten kielten ryhmään. 

Kieli toimii yhteisön suullisen kanssakäymisen välineenä. Kirjakielenään puhujat käyttävät tadzikkia. Viime 
aikoina bartangia varten on laadittu lisämerkein täydennetty k yrillinen kirjaimisto .^ 

